CELEX: 32020D0167
Language: lv
Date: 2020-02-05 00:00:00
Title: Komisijas Īstenošanas lēmums (ES) 2020/167 (2020. gada 5. februāris) par saskaņotajiem radioiekārtu standartiem, kas izstrādāti Eiropas Parlamenta un Padomes Direktīvas 2014/53/ES īstenošanas vajadzībām

6.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 34/46
               
            
         KOMISIJAS ĪSTENOŠANAS LĒMUMS (ES) 2020/167
         (2020. gada 5. februāris)
         par saskaņotajiem radioiekārtu standartiem, kas izstrādāti Eiropas Parlamenta un Padomes Direktīvas 2014/53/ES īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/53/ES (2) 16. pantu radioiekārtas, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgām minētās direktīvas 3. pantā izklāstītajām pamatprasībām, uz kurām attiecas minētie standarti vai to daļas.
                  
               
                     (2)
                  
                  
                     Ar Komisijas Īstenošanas lēmumu C(2015) 5376 (3) Komisija uzdeva Eiropas Elektrotehnikas standartizācijas komitejai un Eiropas Telekomunikāciju standartu institūtam (ETSI) Direktīvas 2014/53/ES vajadzībām sagatavot un pārskatīt saskaņotos standartus par radioiekārtām.
                  
               
                     (3)
                  
                  
                     Uz Īstenošanas Lēmumā C(2015) 5376 izklāstītā uzdevuma pamata ETSI sagatavoja saskaņotos standartus EN 300 328 V2.2.2 par datu pārraides iekārtām, kas darbojas 2,4 GHz joslā, EN 300 698 V2.3.1 par radiotelefona raidītājiem un uztvērējiem jūras mobilajam dienestam, EN 303 098 V2.2.1 par jūras mazjaudas ierīcēm personu atrašanās vietas noteikšanai, EN 303 520 V1.2.1 par ļoti zemas jaudas (ULP) bezvadu medicīnas kapsulas endoskopijas ierīcēm un EN 300 674-2-2 V2.2.1 par ceļu transporta un satiksmes telemātikas (TTT) sistēmām.
                  
               
                     (4)
                  
                  
                     Komisija kopā ar ETSI ir novērtējusi, vai minētie saskaņotie standarti atbilst Īstenošanas lēmumā C(2015) 5376 izvirzītajam pieprasījumam.
                  
               
                     (5)
                  
                  
                     Saskaņotie standarti EN 300 328 V2.2.2, EN 303 098 V2.2.1 un EN 300 674-2-2 V2.2.1 apmierina pamatprasības, kurām tie tiecas atbilst un kuras izklāstītas Direktīvā 2014/53/ES. Tāpēc atsauces uz minētajiem standartiem ir lietderīgi publicēt Eiropas Savienības Oficiālajā Vēstnesī.
                  
               
                     (6)
                  
                  
                     Ar saskaņotā standarta EN 300 698 V2.3.1 8.2.3. punktu ražotājiem ir atļauta novirze no maksimālās pārraidītā signāla jaudas, kas deklarēta saskaņā ar Direktīvas 2014/53/ES 10. panta 8. punktu un uzrādīta tehniskajā dokumentācijā, kura sagatavota saskaņā ar minētās direktīvas 21. pantu. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (7)
                  
                  
                     Saskaņotais standarts EN 303 520 V1.2.1 ražotājiem ļauj ar testēšanas laboratorijām vienoties par noteiktām testēšanas metodēm. Turklāt tas ražotājiem ļauj aprīkojumu testēt temperatūrā, kura var neatbilst paredzētajai lietošanai. Minētajā saskaņotajā standartā atļautais vienošanās un interpretācijas apmērs var ietekmēt pierādījumus par radioiekārtu atbilstību Direktīvas 2014/53/ES 3. panta 2. punktā izklāstītajām pamatprasībām. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (8)
                  
                  
                     Pamatojoties uz Īstenošanas Lēmumu C (2015) 5376, ETSI aizstāja šādus saskaņotos standartus, atsauces uz kuriem ir publicētas Eiropas Savienības Oficiālajā Vēstnesī (4): EN 300 328 V2.1.1 aizstāts ar EN 300 328 V2.2.2; EN 303 098 V2.1.1 aizstāts ar EN 303 098 V2.2.1; EN 303 520 V1.1.1 aizstāts ar EN 303 520 V1.2.1; EN 300 698 V2.2.1 aizstāts ar EN 300 698 V2.3.1; EN 300 674-2-2 V2.1.1 aizstāts ar EN 300 674-2-2 V2.2.1.
                  
               
                     (9)
                  
                  
                     Saskaņotais standarts EN 302 065-3 V2.1.1, uz kuru atsauce publicēta Eiropas Savienības Oficiālajā Vēstnesī (5), neapraksta traucējumu mazināšanas paņēmienu “iedarbināšana tikai pārraidei”. Taču Komisijas Īstenošanas Lēmums (ES) 2019/785 (6), no 2019. gada 16. novembra uzliek tehniskās prasības, kas 3,8–4,2 GHz un 6–8,5 GHz joslā jāattiecina uz transportlīdzekļu piekļuves sistēmām, kuras izmanto “iedarbināšanu tikai pārraidei”. Īstenošanas lēmums (ES) 2019/785 paredz, ka Direktīvas 2014/53/ES pamatprasību izpildes vajadzībām transportlīdzekļu piekļuves sistēmām izmanto traucējumu mazināšanas paņēmienu “iedarbināšana tikai pārraidei”, kas nodrošina pienācīgu veiktspēju. Tā kā saskaņotais standarts EN 302 065-3 V2.1.1 neattiecas uz traucējumu mazināšanas paņēmieniem “iedarbināšana tikai pārraidei”, ir nepieciešams norādīt, ka atbilstība minētajam saskaņotajam standartam nenodrošina atbilstību Īstenošanas lēmuma (ES) 2019/785 prasībām, kuras attiecas uz minētajiem paņēmieniem, un attiecīgi neļauj prezumēt atbilstību minētajām Direktīvas 2014/53/ES 3. panta 2. punktā izklāstītajām pamatprasībām, kuras attiecas uz minētajiem paņēmieniem. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (10)
                  
                  
                     Saskaņoto standartu EN 302 752 V1.1.1, atsauce uz kuru Eiropas Oficiālajā Vēstnesī (7) publicēta ar ierobežojumu, ETSI pieņēma 2009. gadā saskaņā ar Eiropas Parlamenta un Padomes Direktīvu 1999/5/EK (8). Salāgojot šo saskaņoto standartu ar Direktīvu 2014/53/ES, ETSI ar to saistīto darbu pārtrauca, uzskatot ka “nav konstatēta ieinteresēto personu interese”, ka, “ja uz aktīvajiem radara mērķa pastiprinātājiem attiecināms saskaņotais standarts nav pieejams, tam nebūs nekādu seku, jo nav konstatēta nozares interese” un ka “saskaņoto standartu var uzskatīt par novecojušu un tas būtu jāatceļ”.
                  
               
                     (11)
                  
                  
                     Tāpēc no Eiropas Savienības Oficiālā Vēstneša (9) nepieciešams atsaukt atsauces uz aizstātajiem standartiem, atsauci uz saskaņoto standartu EN 302 065-3 V2.1.1, kas būtu jāpublicē ar ierobežojumu, un atsauci uz saskaņoto standartu EN 302 752 V1.1.1, kas tiek uzskatīta par novecojušu. Lai ražotājiem dotu pietiekami daudz laika sagatavoties aizstājošo saskaņoto standartu piemērošanai, aizstāto standartu atsauču atsaukšana ir jāatliek. Lai ražotājiem būtu arī pietiekami daudz laika sagatavoties to atsauču atsaukšanai, kuras atsaucas uz saskaņoto standartu EN 302 752 V1.1.1, atsauces uz minēto standartu atsaukšana ir jāatliek.
                  
               
                     (12)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz šā lēmuma I pielikumā norādītajiem saskaņotajiem radioiekārtu standartiem, kas izstrādāti Direktīvas 2014/53/ES īstenošanas vajadzībām.
            Ar šo Eiropas Savienības Oficiālajā Vēstnesī ar ierobežojumiem publicē atsauces uz šā lēmuma II pielikumā norādītajiem saskaņotajiem radioiekārtu standartiem, kas izstrādāti Direktīvas 2014/53/ES īstenošanas vajadzībām.
         
         
            2. pants
            Ar šo, sākot no šā lēmuma III pielikumā dotajiem datumiem, atsauc Eiropas Savienības Oficiālajā Vēstnesī publicētās atsauces uz minētajā pielikumā norādītajiem saskaņotajiem radioiekārtu standartiem, kas izstrādāti Direktīvas 2014/53/ES īstenošanas vajadzībām.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 5. februārī
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2014. gada 16. aprīļa Direktīva 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
         
            (3)  Komisijas 2015. gada 4. augusta Īstenošanas lēmums C(2015) 5376 final par standartizācijas pieprasījumu Eiropas Elektrotehnikas standartizācijas komitejai un Eiropas Telekomunikāciju standartu institūtam attiecībā uz radioiekārtām, atbalstot Eiropas Parlamenta un Padomes Direktīvu 2014/53/ES.
         
            (4)  OV C 326, 14.9.2018., 114. lpp.
         
         
            (5)  OV C 326, 14.9.2018., 114. lpp.
         
         
            (6)  Komisijas 2019. gada 14. maija Īstenošanas lēmums (ES) 2019/785 par radiofrekvenču spektra harmonizēšanu Savienībā iekārtām, kurās izmanto ultraplatjoslas tehnoloģiju, un Lēmuma 2007/131/EK atcelšanu (OV L 127, 16.5.2019., 23. lpp.).
         
            (7)  OV C 326, 14.9.2018., 114. lpp.
         
         
            (8)  Eiropas Parlamenta un Padomes 1999. gada 9. marta Direktīva 1999/5/EK par radioiekārtām un telekomunikāciju termināla iekārtām un to atbilstības savstarpējo atzīšanu (OV L 91, 7.4.1999., 10. lpp.).
         
            (9)  OV C 326, 14.9.2018., 114. lpp.
         
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 300 328 V2.2.2
                        Platjoslas pārraides sistēmas. Datu pārraides iekārtas, kas darbojas 2,4 GHz joslā. Harmonizēts standarts piekļuvei radiofrekvenču spektram.
                     
                  
                        2.
                     
                     
                        EN 300 674-2-2 V2.2.1
                        Transporta un satiksmes telemātika (TTT). Specializētas maza darbības attāluma sakaru (DSRC) pārraides iekārtas (500 kbit/s / 250 kbit/s), kas darbojas 5 795–5 815 MHz frekvenču joslā. 2. daļa. Harmonizēts standarts piekļuvei radiofrekvenču spektram. 2. apakšdaļa. Borta moduļi (OBU).
                     
                  
                        3.
                     
                     
                        EN 303 098 V2.2.1
                        Jūras mazjaudas ierīces personu atrašanās vietas noteikšanai, kas izmanto AIS. Harmonizēts standarts piekļuvei radiofrekvenču spektram.
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 300 698 V2.3.1
                        Radiotelefona raidītāji un uztvērēji jūras mobilajam dienestam, kas darbojas VHF joslās un tiek izmantoti iekšzemes ūdensceļos. Harmonizēts standarts piekļuvei radiofrekvenču spektram un avārijas dienestu darbībai.
                        Piezīme. Atbilstība šim harmonizētajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro šā harmonizētā standarta 8.2.3. punkta teikumu “Kad izejas jaudas slēdzis ir iestatīts uz maksimālo vērtību, nesēja jauda atrodas ±1,5  dB robežās no nominālās izejas jaudas normālos testa apstākļos”.
                     
                  
                        2.
                     
                     
                        EN 302 065-3 V2.1.1
                        Maza darbības attāluma ierīces (SRD), kas izmanto ultraplatjoslas tehnoloģiju (UWB). Harmonizēts standarts, kas aptver Direktīvas 2014/53/ES 3. panta 2. punkta pamatprasības. 3. daļa. Prasības UWB ierīcēm, ko izmanto uz zemes bāzētiem transportlīdzekļu lietojumiem.
                        
                           Piezīme. Šajā harmonizētajā standartā nav noteiktas tehniskās specifikācijas “iedarbināšanas tikai pārraidei” paņēmieniem. Tomēr no 2019. gada 16. novembra ar Īstenošanas lēmumu (ES) 2019/785 tiek noteiktas tehniskās prasības, kas jāizmanto 3,8–4,2 GHz un 6–8,5 GHz joslās transportlīdzekļu piekļuves sistēmām, kuras izmanto paņēmienu “iedarbināšana tikai pārraidei”. Tāpēc atbilstība šim harmonizētajam standartam nenodrošina atbilstību Īstenošanas lēmumam (ES) 2019/785 un attiecīgi neļauj prezumēt atbilstību tām Direktīvas 2014/53/ES 3. panta 2. punktā noteiktajām pamatprasībām, kas attiecas uz “iedarbināšanas tikai pārraidei” paņēmieniem.
                     
                  
                        3.
                     
                     
                        EN 303 520 V1.2.1
                        Maza darbības attāluma ierīces (SRD). Ļoti zemas jaudas (ULP) bezvadu medicīnas kapsulas endoskopijas ierīces, kas darbojas 430–440 MHz diapazonā. Harmonizēts standarts piekļuvei radiofrekvenču spektram.
                        
                           Piezīme. Atbilstība šim harmonizētajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro jebko no turpmāk uzskaitītā:
                        
                                    —
                                 
                                 
                                    attiecībā uz B pielikuma B.1. punktu: “Ražotājs un testu laboratorija drīkst vienoties par alternatīvu piemērotu cilvēka rumpja simulatora izmantošanu, ko pēc tam pilnībā apraksta testa ziņojumā”,
                                 
                              
                                    —
                                 
                                 
                                    attiecībā uz C pielikuma C.1. punktu: “Ražotājs un testu laboratorija drīkst arī vienoties izmantot pusslāpētu kameru, kuras iekārtojumu pēc tam pilnībā apraksta testa ziņojumā”.
                                 
                              
                           Piezīme. B pielikuma B.2. punktā minētā temperatūra atspoguļo paredzēto lietojumu.
                     
                  
      
      
         
            III PIELIKUMS
            
                        Nr.
                     
                     
                        Atsauce uz standartu
                     
                     
                        Atsaukšanas datums
                     
                  
                        1.
                     
                     
                        EN 300 328 V2.1.1
                        Platjoslas pārraides sistēmas. Datu pārraides iekārtas, kas darbojas 2,4 GHz ISM joslā un izmanto platjoslas modulācijas paņēmienus. Harmonizēts standarts, kas aptver Direktīvas 2014/53/ES 3. panta 2. punkta pamatprasības.
                     
                     
                        2021. gada 6. augusts
                     
                  
                        2.
                     
                     
                        EN 300 698 V2.2.1
                        Radiotelefona raidītāji un uztvērēji jūras mobilajam dienestam, kas darbojas VHF joslās un tiek izmantoti iekšzemes ūdensceļos. Harmonizēts standarts, kas aptver Direktīvas 2014/53/ES 3. panta 2. punkta un 3. panta 3. punkta g) apakšpunkta pamatprasības.
                     
                     
                        2021. gada 6. augusts
                     
                  
                        3.
                     
                     
                        EN 300 674-2-2 V2.1.1
                        Transporta un satiksmes telemātika (TTT). Specializētas maza darbības attāluma sakaru (DSRC) pārraides iekārtas (500 kbit/s / 250 kbit/s), kas darbojas 5795–5815 MHz frekvenču joslā. 2. daļa. Harmonizēts standarts, kas aptver Direktīvas 2014/53/ES 3. panta 2. punkta pamatprasības. 2. apakšdaļa. Borta moduļi (OBU).
                     
                     
                        2021. gada 6. augusts
                     
                  
                        4.
                     
                     
                        EN 302 065-3 V2.1.1
                        Maza darbības attāluma ierīces (SRD), kas izmanto ultraplatjoslas tehnoloģiju (UWB). Harmonizēts standarts, kas aptver Direktīvas 2014/53/ES 3. panta 2. punkta pamatprasības. 3. daļa. Prasības UWB ierīcēm, ko izmanto uz zemes bāzētiem transportlīdzekļu lietojumiem.
                     
                     
                        2020. gada 6. februāris
                     
                  
                        5.
                     
                     
                        EN 302 752 V1.1.1
                        Elektromagnētiskā saderība un radiofrekvenču spektra jautājumi (ERM). Aktīvie radara mērķa pastiprinātāji. Harmonizēts Eiropas standarts (EN), kas aptver RTTI direktīvas 3. panta 2. punkta pamatprasības.
                     
                     
                        2021. gada 6. februāris
                     
                  
                        6.
                     
                     
                        EN 303 098 V2.1.1
                        Jūras mazjaudas ierīces personu atrašanās vietas noteikšanai, kas izmanto AIS. Harmonizēts standarts, kas aptver Direktīvas 2014/53/ES 3. panta 2. punkta pamatprasības.
                     
                     
                        2021. gada 6. februāris
                     
                  
                        7.
                     
                     
                        EN 303 520 V1.1.1
                        Maza darbības attāluma ierīces (SRD). Ļoti zemas jaudas (ULP) bezvadu medicīnas kapsulas endoskopijas ierīces, kas darbojas 430–440 MHz diapazonā. Harmonizēts standarts piekļuvei radiofrekvenču spektram.
                     
                     
                        2021. gada 6. augusts